CELEX: 32005D0849
Language: et
Date: 2005-11-29 00:00:00
Title: 2005/849/EÜ: Komisjoni otsus,  29. november 2005 , direktiivi 72/166/EMÜ kohaldamise kohta mootorsõidukite kasutamise tsiviilvastutuskindlustuse kontrolli suhtes  (teatavaks tehtud numbri K(2005) 4580 all)   (EMPs kohaldatav tekst)

1.12.2005   
            
            
               ET
            
            
               Euroopa Liidu Teataja
            
            
               L 315/16
            
         
      KOMISJONI OTSUS,
   29. november 2005,
   direktiivi 72/166/EMÜ kohaldamise kohta mootorsõidukite kasutamise tsiviilvastutuskindlustuse kontrolli suhtes
   (teatavaks tehtud numbri K(2005) 4580 all)
   (EMPs kohaldatav tekst)
   (2005/849/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 24. aprilli 1972. aasta direktiivi 72/166/EMÜ mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamise kohta, (1) eriti selle artikli 7 lõiget 3,
   ning arvestades järgmist:
   
               (1)
            
            
               30. mail 2002 sõlmiti Euroopa Majanduspiirkonna liikmesriikide ja teiste assotsieerunud riikide liikluskindlustuse riiklike büroode vahel mitmepoolne leping (edaspidi “leping”). Leping on lisatud komisjoni 28. juuli 2003. aasta otsusele 2003/564/EÜ nõukogu direktiivi 72/166/EMÜ kohaldamise kohta mootorsõidukite kasutamise tsiviilvastutuskindlustuse kontrolli suhtes, (2) millega komisjon määras kindlaks kuupäeva, millest alates liikmesriigid peavad loobuma tsiviilvastutuskindlustuse kontrollimisest sõidukite puhul, mille asukoht on üks lepingule allakirjutanud riik, ja mille suhtes lepingut kohaldatakse. Lepingut on hiljem laiendatud teistele riikidele 1. addendum’i vastuvõtmisega.
            
         
               (2)
            
            
               26. mail 2005 kirjutasid liikmesriikide ning Andorra, Horvaatia, Islandi, Norra ja Šveitsi liikluskindlustuse riiklikud bürood alla lepingu 2. addendum’ile, millega lepingut laiendati Andorra liikluskindlustuse riiklikule büroole. Addendum’is nähakse ette kindlustuskontrolli kaotamise praktiline kord sõidukite puhul, mille põhiasukoht on Andorra territoorium ja mis kuuluvad addendum’i kohaldamisalasse.
            
         
               (3)
            
            
               Seega on kõik direktiivis 72/166/EMÜ sätestatud tingimused mootorsõidukite tsiviilvastutuskindlustuse kontrolli kaotamiseks liikmesriikide ja Andorra vahel täidetud,
            
         ON VASTU VÕTNUD KÄESOLEVA OTSUSE:
   Artikkel 1
   Alates 1. jaanuarist 2006 loobuvad liikmesriigid tsiviilvastutuskindlustuse kontrollimisest sõidukite puhul, mille põhiasukoht on Andorra territoorium ja mis kuuluvad Euroopa Majanduspiirkonna liikmesriikide ja teiste assotsieerunud riikide liikluskindlustuse riiklike büroode vahel 26. mail 2005 sõlmitud mitmepoolse lepingu 2. addendum’i kohaldamisalasse.
   Artikkel 2
   Liikmesriigid teatavad komisjonile viivitamata käesoleva otsuse kohaldamiseks võetud meetmetest.
   Artikkel 3
   Käesolev otsus on adresseeritud liikmesriikidele.
   
      Brüssel, 29. november 2005
      
         
            Komisjoni nimel
         
         
            komisjoni liige
         
         Charlie McCREEVY
         
      
   
   
      (1)  EÜT L 103, 2.5.1972, lk 1. Direktiivi on viimati muudetud Euroopa Parlamendi ja nõukogu direktiiviga 2005/14/EÜ (ELT L 149, 11.6.2005, lk 14).
   
      (2)  ELT L 192, 31.7.2003, lk 23.